4)

στο παράρτημα IV, τα τμήματα 3, 4 και 5 αντικαθίστανται από το ακόλουθο κείμενο: «Τμήμα 3 ΚΑΤΑΛΟΓΟΣ ΧΑΡΑΚΤΗΡΙΣΤΙΚΩΝ Τα κράτη μέλη παράγουν λογαριασμούς δαπανών περιβαλλοντικής προστασίας σύμφωνα με τα ακόλουθα χαρακτηριστικά, που καθορίζονται σύμφωνα με το ΕΣΛ: — παραγωγή υπηρεσιών προστασίας του περιβάλλοντος. Διάκριση μεταξύ εμπορεύσιμης παραγωγής, μη εμπορεύσιμης παραγωγής και προϊόντων βοηθητικών δραστηριοτήτων, — ενδιάμεση κατανάλωση υπηρεσιών προστασίας περιβάλλοντος, — ενδιάμεση ανάλωση υπηρεσιών περιβαλλοντικής προστασίας για την παραγωγή υπηρεσιών περιβαλλοντικής προστασίας, — εισαγωγές και εξαγωγές υπηρεσιών περιβαλλοντικής προστασίας, — φόρος προστιθέμενης αξίας (ΦΠΑ) και άλλοι φόροι μείον επιδοτήσεις προϊόντων στις υπηρεσίες περιβαλλοντικής προστασίας, — ακαθάριστος σχηματισμός πάγιου κεφαλαίου και αποκτήσεις μείον διαθέσεις μη χρηματοοικονομικών μη παραχθέντων περιουσιακών στοιχείων για την παραγωγή υπηρεσιών περιβαλλοντικής προστασίας, — τελική ανάλωση υπηρεσιών περιβαλλοντικής προστασίας, — μεταβιβάσεις για την προστασία του περιβάλλοντος (που εισπράχθηκαν/καταβλήθηκαν). Όλα τα στοιχεία πρέπει να αναφέρονται σε εκατ. εθνικού νομίσματος. Τμήμα 4 ΠΡΩΤΟ ΕΤΟΣ ΑΝΑΦΟΡΑΣ, ΣΥΧΝΟΤΗΤΑ ΚΑΙ ΠΡΟΘΕΣΜΙΕΣ ΔΙΑΒΙΒΑΣΗΣ 1. Οι στατιστικές καταρτίζονται και διαβιβάζονται σε ετήσια βάση. 2. Οι στατιστικές διαβιβάζονται εντός 24 μηνών μετά τη λήξη του έτους αναφοράς. Αυτό ισχύει από το έτος αναφοράς 2020. 3. Προκειμένου να ανταποκρίνεται στις ανάγκες των χρηστών όσον αφορά την παροχή πλήρων και έγκαιρων στοιχείων, η Επιτροπή (Eurostat) παράγει, μόλις διατεθούν επαρκή στοιχεία ανά χώρα, συνολικές εκτιμήσεις για τα 28 κράτη μέλη της ΕΕ όσον αφορά τα κύρια συγκεντρωτικά στοιχεία της παρούσας ενότητας. Όταν είναι εφικτό, η Επιτροπή (Eurostat) παράγει και δημοσιεύει εκτιμήσεις των στοιχείων τα οποία δεν έχουν διαβιβασθεί από τα κράτη μέλη εντός της προθεσμίας που προβλέπει το σημείο 2. 4. Το πρώτο έτος αναφοράς είναι το 2020. 5. Σε κάθε διαβίβαση στοιχείων προς την Επιτροπή, τα κράτη μέλη παρέχουν ετήσια στοιχεία για τα έτη n – 2, n – 1 και n, όπου n το έτος αναφοράς. Τα κράτη μέλη μπορούν να παρέχουν διαθέσιμα στοιχεία για τα έτη που προηγούνται του 2018. Τμήμα 5 ΠΙΝΑΚΕΣ ΑΝΑΦΟΡΑΣ 1. Για τα χαρακτηριστικά που αναφέρονται στο τμήμα 3, τα στοιχεία υποβάλλονται κατανεμημένα ανά: — τύπο παραγωγών/καταναλωτών υπηρεσιών περιβαλλοντικής προστασίας, όπως ορίζεται στο τμήμα 2, — κατηγορίες της ταξινόμησης των δραστηριοτήτων περιβαλλοντικής προστασίας (CEPA) ομαδοποιημένες ως εξής: — CEPA 1 — CEPA 2 — CEPA 3 — CEPA 4 — CEPA 5 — CEPA 6 — Άθροισμα των CEPA 7, CEPA 8 και CEPA 9 — Οι ακόλουθες κατανομές NACE για την επικουρική παραγωγή υπηρεσιών περιβαλλοντικής προστασίας: NACE Αναθ. 2 Β, Γ, Δ, κλάδος 36. Τα στοιχεία για τον τομέα Γ υποβάλλονται ως εξής: — NACE C10-C12 — Βιομηχανία τροφίμων· ποτά και προϊόντα καπνού — NACE C17 — Παραγωγή χαρτιού και προϊόντων από χαρτί — NACE C19-20 - Παραγωγή οπτάνθρακα, χημικών προϊόντων και διυλισμένου πετρελαίου και χημικών προϊόντων — NACE C 21-23 — Παραγωγή φαρμακευτικών προϊόντων, ελαστικών, πλαστικών και άλλων μη μεταλλικών προϊόντων — NACE C 24 — Παραγωγή βασικών μετάλλων — NACE C 25-30 — Κατασκευή μεταλλικών προϊόντων, συμπεριλαμβανομένων μηχανημάτων και ειδών εξοπλισμού — NACE C13-16, 18, 31-33 — Άλλες μεταποιητικές δραστηριότητες Τα κράτη μέλη στα οποία το συνολικό ποσό του κύκλου εργασιών ή ο αριθμός των απασχολούμενων ατόμων σε μία ή περισσότερες από αυτές τις κατανομές NACE αντιπροσωπεύουν λιγότερο από το 1 % του συνόλου της Ένωσης δεν χρειάζεται να παράσχουν στοιχεία για τις εν λόγω κατανομές NACE. 2. Οι τάξεις της CEPA που αναφέρονται στο σημείο 1 είναι οι ακόλουθες: CEPA 1 — Προστασία του αέρα του περιβάλλοντος και του κλίματος CEPA 2 — Διαχείριση λυμάτων CEPA 3 — Διαχείριση αποβλήτων CEPA 4 — Προστασία και αποκατάσταση του εδάφους, των υπόγειων και των επιφανειακών υδάτων CEPA 5 — Μείωση του θορύβου και των κραδασμών CEPA 6 — Προστασία της βιοποικιλότητας και του τοπίου CEPA 7 — Προστασία από τις ακτινοβολίες CEPA 8 — Έρευνα και ανάπτυξη στον τομέα του περιβάλλοντος CEPA 9 — Λοιπές δραστηριότητες περιβαλλοντικής προστασίας.»·